section_heading: Povijest
paragraph_text: Svinjske kobasice slične hrenovkama poznate su još od 13. stoljeća iz Frankfurta u Njemačkoj,<ref> pa se nazivaju frankfurtskim kobasicama (njem. Frankfurter Würstchen). Dijelile su se narodu za carskih krunidbi, počevši od krunidbe Maksimilijana II., cara Svetog Rimskog Carstva. Bečke pak kobasice<ref> (njem. Wiener Würstchen) rađene su od mješavine svinjskog i goveđeg mesa.